Oficiālais Vēstnesis L 039 , 11/02/2004 Lpp. 0015 - 0016



Komisijas Regula (EK) Nr. 231/2004 (2004. gada 10. februāris) par atsevišķu preču klasifikāciju kombinētajā nomenklatūrā EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopējo muitas tarifu [1], jo īpaši tās 9. panta 1. punkta a) apakšpunktu, tā kā: (1) Lai nodrošinātu Regulai (EEK) Nr. 2658/87 pievienotās kombinētās nomenklatūras vienādu piemērošanu, ir jāpieņem pasākumi par šās regulas pielikumā minēto preču klasifikāciju. (2) Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Lai piemērotu tarifa vai citus pasākumus, kas saistīti ar preču tirdzniecību, šie noteikumi attiecas arī uz jebkuru citu nomenklatūru, kura pilnīgi vai daļēji balstās uz to vai pievieno tai kādas papildu apakšnodaļas, un ir izveidota ar īpašajiem Kopienas noteikumiem. (3) Šās regulas pielikumā minētās tabulas 1. slejā aprakstītās preces atbilstoši minētajiem vispārīgajiem noteikumiem jāklasificē saskaņā ar KN kodu, kas norādīts 2. slejā atbilstīgi 3. slejā noteiktajiem pamatojumiem. (4) Ir lietderīgi paredzēt to, ka informāciju par saistošiem tarifiem, ko dalībvalstu muitas dienesti izdod attiecībā uz Kombinētajā nomenklatūrā klasificētajām precēm un kas nav saskaņā ar šo regulu, turētājs var turpināt izmantot trīs mēnešus saskaņā ar 12. panta 6. punktu Padomes 1992. gada 12. oktobra Regulā (EEK) Nr. 2913/92 par Kopienas Muitas kodeksa izveidi [2]. (5) Šajā regulā paredzētie pasākumi saskan ar Muitas kodeksa komitejas atzinumu, IR PIEŅĒMUSI ŠO REGULU. 1. pants Preces, kas aprakstītas pielikumā ietvertās tabulas 1. slejā, kombinētajā nomenklatūrā klasificē ar KN kodu(-iem), kas norādīts(-i) tabulas 2. slejā. 2. pants Saistošu izziņu par tarifu, ko izdevis dalībvalsts muitas dienests un kas neatbilst šās regulas noteikumiem, saskaņā ar Regulas (EEK) Nr. 2913/92 12. panta 6. punktu var turpināt izmantot trīs mēnešus. 3. pants Šī regula stājas spēkā divdesmitajā dienā pēc publicēšanas Eiropas Savienības Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 2004. gada 10. februārī Komisijas vārdā — Komisijas loceklis Frederik Bolkestein [1] OV L 256, 14.7.1999., 1. lpp. Regulā jaunākie grozījumi izdarīti ar Komisijas Regulu (EK) Nr. 2344/2003 (OV L 346, 14.10.2003., 38. lpp.). [2] OV L 302, 19.10.1992., 1. lpp. Regulā jaunākie grozījumi izdarīti ar 2003. gada Pievienošanās aktu. -------------------------------------------------- PIELIKUMS Preču apraksts | Klasifikācijas KN kods | Pamatojums | (1) | (2) | (3) | Dzeltens, eļļains, šķidrs preparāts, kas satur 70 % vai vairāk neapstrādātu naftas eļļu un piedevu masas. Produktam ir šādi raksturlielumi: destilācija (ASTM D 86):250 °C: 0266 °C: destilācijas sākums339 °C (destilācijas beigas): vairāk nekā 85 % tilpuma350 °C: vairāk 85 % tilpuma,uzliesmošanas temperatūra (Penska Martena):virs 100 °Cinfrasarkanā spektroskopija:alifātiskie ogļūdeņražisēra saturs: (EN ISO 8754):– līdz 0,05 % no svaraPreparātu var lietot par ziežeļļu. | 27101941 | Klasifikācija noteikta, ievērojot kombinētās nomenklatūras interpretācijas 1. un 6. vispārīgo noteikumu, 27. nodaļas 1.d) un 1.e) papildu piezīmi, kā arī KN koda 2710, 271019 un 27101941 formulējumu. Tā kā saskaņā ar definīciju 27. nodaļas 1.d) papildu piezīmē pie "smagajām eļļām" pieder eļļas un preparāti, pie "gāzeļļām" saskaņā ar definīciju 27. nodaļas 1.e) papildu piezīmē arī pieder eļļas un preparāti. Produktu nevar klasificēt par ziežeļļu, jo tas atbilst 27. nodaļas 1.d) un 1.e) papildu piezīmes noteikumiem. Tādēļ tas jāklasificē par gāzeļļu, kas iekļauta apakšpozīcijā 27101941 (skatīt arī paskaidrojumus Kombinētās nomenklatūras kodiem no 27101971 līdz 27101999). | --------------------------------------------------